32000R1528
L 175/64
JURNALUL OFÍCIAL AL UNIUNII EUROPENE
REGULAMENTUL (CE) NR. 1528/2000 AL COMISIEI
din 13 iulie 2000
de modificare a anexei B la Regulamentul (CE) nr. 3072/95 al Consiliului privind organizarea comună a pieței orezului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3072/95 al Consiliului din 22 decembrie 1995 privind organizarea comună a pieței în sectorul orezului (1), modificat ultima dată de Regulamentul (CE) nr. 2072/98 (2), în special articolul 13 alineatul (15),
întrucât:
(1)
Articolul 8 din Regulamentul (CE) nr. 3448/93 al Consiliului din 6 decembrie 1993 de stabilire a regimurile comerciale care se aplică anumitor mărfuri rezultate din transformarea produselor agricole (3), modificat ultima dată de Regulamentul (CE) nr. 2491/98 al Comisiei (4), prevede că la exportul mărfurilor, produsele agricole care au fost utilizate pot beneficia de restituirile stabilite în temeiul reglementărilor privind organizarea comună a pieței în sectoarele în cauză.
(2)
Articolul 13 din Regulamentul (CE) nr. 3072/95 prevede acordarea de restituiri pentru anumite produse menționate în regulament dacă acestea sunt exportate sub forma mărfurilor menționate în anexa B la regulamentul în cauză.
(3)
În conformitate cu angajamentele Comunității din cadrul Acordului Organizației Mondiale a Comerțului (OMC) cu privire la agricultură (5) și în conformitate cu disponibilitățile bugetare și cu evoluțiile previzibile ale prețurilor în agricultură în Comunitate și pe piața mondială, precum și ale exporturilor de produse agricole sub formă de mărfuri nemenționate în anexa I la tratat, posibilitatea acordării de restituiri pentru exportul produselor agricole sub formă de mărfuri în care acestea pot fi incluse trebuie restrânse.
(4)
În consecință, lista mărfurilor din anexa B la Regulamentul (CE) nr. 3072/95 trebuie modificată.
(5)
Măsurile prevăzute în prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa B la Regulamentul (CE) nr. 3072/95 se înlocuiește cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Nu se aplică pentru certificate de restituiri eliberate înainte de data intrării în vigoare a prezentului regulament.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 iulie 2000.